  Майя Бывальцева Кӧтвиянэ вуттӥсь вирусъёс Балезино ёросысь юон вуын шараямын ӧвӧл. Со сярысь 17-тӥ оштолэзе ивортӥзы Роспотрбенадзорлэн Удмурт Элькунъя управлениезлэн пресс-службаяз. Ву сётон гумыосысь но вуэз чылкытатон сооружениосысь басьтэм пробаос санитар катрадлыклэн куронъёсызлы тупало. «Ӵуказеысен школаосын сюдыны кутскозы, нылпи садъёс усьтӥськозы», — вераз иворъёсъя «Удмуртия» агентстволы Балезино ёросысь тӧролэн мерлыко ужпумъёсъя воштӥсез Елена Касимова. Тодэ вайытом, Балезино ёросын юон вуэн шугъяськонъёс кылдӥзы 10-тӥ оштолэзе, калык гумыосысь урод зын потэ шуыса ӝожтӥськиз. Балезиноын, Кожиль но Кестым гуртъёсын вуэ хлор ватсазы, гумыосты тазатӥзы. Роспотребнадзор вулэсь ӟечлыксэ чакласа возёз. Ватсалом, 22-тӥ оштолэзе Балезино ёросэ вуылыны малпа Удмуртилэн тӧроезлэсь ужзэ огдырлы быдэсъясь, вераськон вуэн герӟаськем ужпумъёсъя но мыноз. Тегъёс: Мерлык Тазалык Балезино Роспотребнадзор Удмуртия  